PMIndiaData/PMIndiaSum huggingface dataset:
జల వనరుల రంగంలో సహకారం కోసం భారత దేశం మరియు యురోపియన్ యూనియన్ ల మధ్య ఎమ్ ఒ యు కు మంత్రివర్గం ఆమోదం

జల వనరుల రంగంలో భారతదేశం మరియు యురోపియన్ యూనియన్ లకు మధ్య అవగాహనపూర్వక ఒప్పంద పత్రం (ఎమ్ ఒ యు)పై సంతకాలకు కేంద్ర మంత్రివర్గం ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. ఈ ఎమ్ ఒ యు సమానత్వం, ఆదాన ప్రదానం మరియు పరస్పర ప్రయోజనాల ప్రాతిపదికలపై జల వనరుల నిర్వహణ రంగంలో భారతదేశం, యురోపియన్ యూనియన్.. ఈ రెండు పక్షాలకూ చెందిన సాంకేతిక విజ్ఞానం, శాస్త్ర విజ్ఞానం, ఇంకా నిర్వహణ సంబంధమైన సామర్ధ్యాలను పటిష్టపరచేందుకు ఉద్దేశించినది. ఇది జల సంబంధ అంశాలపై – అధ్యయన బృందాల సందర్శనల ద్వారాను, నదీ హరివాణ ప్రాంతాల పరిధిలో జల వనరుల సమీకృత నిర్వహణ పథకాల ద్వారాను – సాంకేతిక విజ్ఞాన మార్పిడికి అవకాశం కల్పిస్తుంది. స్థిరత్వంతో కూడిన అభివృద్ధి లక్ష్యంగా అనుసరించదగిన కీలకమైన పర్యావరణ సంబంధ అంశాలను గుర్తించడం ఈ ఎమ్ ఒ యు ధ్యేయాలలో ఒకటి. దీని ద్వారా జల వనరుల నిర్వహణ రంగంలో భారతదేశానికి, యురోపియన్ యూనియన్ కు మధ్య సహకారాన్ని పటిష్టపరచడంతో పాటు మరింతగా పెంపొందించడానికి వీలుగా ఇరు పక్షాల అనుభవ సారాన్ని, సహకారాన్ని ఇచ్చి పుచ్చుకొనేందుకు రంగం సిద్ధం కానుంది. పెరుగుతున్న జనాభా, నీటి అవసరాలు మరియు మారుతున్న వాతావరణ పరిస్థితుల నేపథ్యంలో జల వనరుల నిర్వహణ రువ్వే సవాళ్లను పరిష్కరించాలనే లక్ష్యంతో భారతదేశంలో నీటి వనరులను మరింత నిలకడైన రీతిలో నిర్వహించాలని ఈ ఎమ్ ఒ యు సూచిస్తోంది. ఎమ్ ఒ యు లక్ష్యాలను సాధించడం కోసం చేపట్టవలసిన కార్యకలాపాలను పర్యవేక్షించడానికి ఒక సంయుక్త కార్యాచరణ బృందాన్ని ఏర్పాటు చేస్తారు. పూర్వ రంగం జల వనరుల వికాసం మరియు నిర్వహణ కోసం ఇతర దేశాలతో ద్వైపాక్షిక సహకారం ఏర్పరచుకొనేందుకు జల వనరులు, నదుల వికాసం మరియు గంగానది శుద్ధి మంత్రిత్వ శాఖ పలు చొరవలు తీసుకొంటుంది. ఈ చొరవలలో విధాన సంబంధమైన మరియు సాంకేతిక విజ్ఞాన సంబంధమైన అనుభవం, శిక్షణ కోర్సుల, వర్క్ షాపుల, శాస్త్ర విజ్ఞాన మరియు సాంకేతిక విజ్ఞాన సదస్సుల నిర్వహణ, నిపుణుల రాకపోకలు, అధ్యయన యాత్రలు భాగంగా ఉన్నాయి. జల వనరుల పంపకం, వాటర్ ప్రైసింగ్, సాగు పద్ధతులతో మార్పులను ప్రోత్సహించడం ద్వారా నీటిని సమర్ధంగా వినియోగించుకోవడం, జల వనరులను పొదుపుగా వాడుకోవడం, జల నాణ్యతను పర్యవేక్షించడం వంటి అంశాలలో యురోపియన్ యూనియన్ సాధించిన విజయాన్ని దృష్టిలో ఉంచుకొని ఇజ్రాయెల్ కు ఉన్న అనుభవం నుండి, ప్రావీణ్యం నుండి లాభపడడానికి ఒక ఒప్పందాన్ని కుదుర్చుకోవాలని నిర్ణయం తీసుకోవడం జరిగింది. జల వనరులను సమర్థంగా వినియోగించుకోవడానికి వినియోగదారులకు తగినన్ని ప్రోత్సహకాలను అందజేసేందుకు ఇ యు దేశాలు వాటర్ ప్రైసింగ్ విధానాలను అవలంబిస్తున్నాయి. తద్వారా అవి, వాటి పర్యావరణ సంబంధ లక్ష్యాల సాధనలో ముందుకు సాగుతున్నాయి.
న‌గ‌ర ప్రాంతాల చెత్త నుంచి రూపొందించే ఎరువు (సిటీ కంపోస్టు)ను ప్రోత్స‌హించే విధానానికి కేంద్ర మంత్రివర్గం ఆమోదం

ప్ర‌ధాన మంత్రి శ్రీ న‌రేంద్ర మోదీ అధ్యక్ష‌త‌న‌ స‌మావేశ‌మైన కేంద్ర మంత్రివర్గం న‌గ‌ర ప్రాంతాలలోని చెత్తచెదారం నుంచి రూపొందే ఎరువు (సిటీ కంపోస్టు)ను ప్రోత్స‌హించే విధానానికి ఆమోదం తెలిపింది. ఈ విధానంలో భాగంగా, న‌గ‌రాల్లో సేక‌రించే కంపోస్టు ఉత్ప‌త్తిని పెంచ‌టానికి, ఆ కంపోస్టును వినియోగించటానికి ఒక్కొక్క ట‌న్నుకు రూ.1,500 మార్కెట్ అభివృద్ధి స‌హాయం అందే ఏర్పాటు చేశారు. ఈ మార్కెట్ అభివృద్ధి స‌హాయం వ‌ల్ల గరిష్ఠ మార్కెట్ ధర (ఎమ్ ఆర్ పీ) కన్నా త‌క్కువ ధ‌ర‌కే సిటీ కంపోస్టు రైతుకు ల‌భిస్తుంది. సిటీ కంపోస్టు ద్వారా పెద్ద‌ మొత్తంలో కార్బ‌న్‌తో పాటు భూమికి కావాల్సిన ఇత‌ర ప్ర‌థ‌మ‌, ద్వితీయ ధాతువులు ల‌భిస్తాయి. అంతే కాకుండా న‌గ‌రం కూడా స్వ‌చ్ఛంగా క‌న‌బ‌డుతుంది. ఎకో-మార్కు ప్ర‌మాణాలకు అనుగుణంగా సిటీ కంపోస్టు ద్వారా ప‌ర్యావ‌ర‌ణ అనుకూల ఉత్ప‌త్తులు రైతుకు చేర‌తాయి. ఈ విధ‌మైన కంపోస్టింగ్ విధానంలో చెత్త‌ను ఉప‌యోగ‌క‌రంగా మార్చుకోవ‌టం ద్వారా డ‌ంపింగ్ యార్డుల ప‌రిమాణాన్ని త‌గ్గించ‌వ‌చ్చు. దీంతో పాటు ప్ర‌మాద‌క‌ర‌మైన గ్రీన్‌హౌస్ గ్యాసుల విడుద‌ల‌ (ముఖ్యంగా మీథేన్)ను కూడా త‌గ్గించ‌వ‌చ్చు. విష‌పూరిత‌మైన వ‌స్తువుల‌ ద్వారా భూగ‌ర్భ‌ జ‌లాలను, వాతావ‌ర‌ణాన్ని విష‌ పూరితం కాకుండా నిరోధించ‌వ‌చ్చు. దీంతో పాటు ఈ విధానం ద్వారా ప‌ట్ట‌ణ ప్రాంతాల్లో ఉద్యోగాల‌ను కూడా సృష్టించ‌వ‌చ్చు. ఫెర్టిలైజ‌ర్ కంపెనీలు, మార్కెటింగ్ సంస్థ‌లు సిటీ కంపోస్టును వాటి ర‌సాయ‌న ఎరువుల‌తో పాటుగా డీల‌ర్ల ద్వారా మార్కెట్ చేసుకోవ‌చ్చు. ఉప‌యోగ‌క‌ర‌మైన కంపోస్టును వినియోగించేలా ఈ కంపెనీలు ప‌లు గ్రామాల‌ను ద‌త్త‌త తీసుకోవ‌చ్చు. ప్ర‌భుత్వ, ప్ర‌భుత్వ రంగ సంస్థ‌లు కూడా ఉద్యాన‌వ‌నాల కోసం సిటీ కంపోస్టును వినియోగించుకోవ‌చ్చు. సిటీ కంపోస్టు వల్ల ఒన‌గూరే లాభాల‌పై రైతుల‌ను చైత‌న్య ప‌రిచేందుకు, అన్ని రాష్ట్రాల్లో కంపోస్టు కేంద్రాల‌ను ఏర్పాటు చేసేందుకు ఐఈసీ ప్ర‌చారాన్ని స‌ద‌రు మంత్రిత్వ శాఖ‌/ విభాగం చేప‌డ‌తాయి. వ్య‌వ‌సాయాన్ని ప్రోత్స‌హించే ఐసీఏఆర్ లోని కేవీకేలు కూడా ఈ విష‌యంలో చాలా తోడ్పాటుగా ఉంటాయి. వ్య‌వ‌సాయ వ‌ర్సిటీలు, కేవీకేలు న‌గ‌ర కంపోస్టు వినియోగంపై క్షేత్ర‌ స్థాయిలో ప్ర‌చారాన్ని చేప‌డ‌తాయి. వీరికి వ్య‌వ‌సాయ‌, రైతు అభివృద్ధి శాఖ‌లు పూర్తి స‌హ‌కారం అంద‌జేస్తాయి. చేయాల్సిన లక్ష్యాల‌ను నిర్దేశిస్తాయి. కావాల్సినంత సిటీ కంపోస్టు ఉత్ప‌త్తి చేయ‌టంతో త‌యారీ దారులు, ఎరువుల‌ మార్కెటింగ్ సంస్థ‌ల మ‌ధ్య ప‌ర‌స్ప‌ర ఒప్పందాన్ని ప‌ర్య‌వేక్షించేందుకు ఎరువుల విభాగం, కేంద్ర ప‌ట్టణాభివృద్ధి శాఖ‌, వ్య‌వ‌సాయ శాఖలు సంయుక్తంగా ఓ వ్య‌వ‌స్థ‌ను ఏర్పాటు చేసుకుంటాయి. స‌మ‌న్వ‌యంలో తలెత్తే ఏ స‌మ‌స్య‌నైనా ప‌రిష్క‌రించుకునే బాధ్య‌త పూర్తిగా వీరిదే. ఆరంభంలో సిటీ కంపోస్టుల మార్కెటింగ్‌ను ప్రోత్స‌హించే బాధ్య‌త‌ను ఎరువుల కంపెనీలు చూడాలని ప్రతిపాదించారు. కాల క్రమంలో, ఆయా రాష్ట్ర ప్ర‌భుత్వాలు గుర్తించిన కంపోస్టు త‌యారీ దారులు, మార్కెటింగ్ సంస్థ‌లు ఎరువుల విభాగం ఆమోదంతో మార్కెటింగ్ వ్యవ‌హారాలు చూసేందుకు వీలు కల్పించనున్నారు. అయితే.. తాజాగా కేంద్రం ప్ర‌క‌టించిన మార్కెటింగ్ అభివృద్ధి స‌హాయం.. మార్కెటింగ్ చేసుకునే వారి ద్వారానే ఉత్ప‌త్తి దారుల‌కు చేరుతుంది.
బాంబే ఆర్ట్ సొసైటీ నూత‌న భ‌వ‌న స‌ముదాయాన్ని ప్రారంభించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు బాంబే ఆర్ట్ సొసైటీ నూత‌న భ‌వ‌న స‌ముదాయం ప్రారంభ సూచ‌కంగా ఒక ఫ‌ల‌కాన్ని ఆవిష్క‌రించారు. ఈ సంద‌ర్భంగా ప్ర‌ధాని మాట్లాడుతూ, మూడు శ‌తాబ్దాల కాలం పాటు త‌న ప్ర‌భావాన్ని ప్ర‌సరించిన సంస్థ అరుదుగా ఉంటుంద‌న్నారు. బాంబే ఆర్ట్ సొసైటీ 19వ శ‌తాబ్దం చివ‌ర‌లో ఆరంభ‌మైన‌ప్ప‌టి నుంచి అలా త‌న ప్ర‌భావాన్ని ప్ర‌స‌రించింద‌న్నారు. ఇందుకు కార‌ణం క‌ళ త‌న‌దైన శ‌క్తిని, సందేశాన్ని క‌లిగి ఉండ‌డ‌మేన‌ని ఆయ‌న అన్నారు. క‌ళ అనేది కేవ‌లం గోడ‌ల‌ పైన‌ అలంక‌ర‌ణ‌ కోస‌మే కాద‌ని, అది స‌మాజానికి ఊతంగా నిల‌బ‌డే ఒక స్తంభ‌మ‌ని ప్ర‌ధాన మంత్రి అన్నారు. పిల్ల‌ల వ్య‌క్తిత్వం స‌ర్వ‌తోముఖంగా అభివృద్ధి చెంద‌డంలో ఒక ముఖ్య‌మైన పాత్ర‌ను క‌ళ పోషించ‌గ‌ల‌ద‌ని ఆయ‌న తెలిపారు. ఈ యంత్ర యుగంలో సైతం వ్య‌క్తుల‌లో మాన‌వత‌ను స‌జీవంగా ఉంచ‌డంలో క‌ళ తోడ్ప‌డుతుంద‌న్నారు. క‌ళ ఎప్ప‌టికీ సంస్థ‌ పైన‌ ఆధార‌ప‌డి ఉండ‌కూడ‌దు, దానిని సంస్థ‌ త‌ప్ప‌క‌ సంర‌క్షించి తీరాల‌న్నారు. క‌ళ (ఆర్ట్) అనే ప‌దంలో భాగాలైన ఎ, ఆర్, టి అనే మూడు అక్ష‌రాల‌ను గురించి వివ‌రంగా చెబుతూ, ఆ అక్ష‌రాలు వార్ధ‌క్య రాహిత్యం, జాతి రాహిత్యం, ప్రాంతీయ రాహిత్యం, ఇంకా శాశ్వ‌త‌త్వం అనే గుణాల‌ను సూచిస్తాయ‌ని, ఈ గుణాల‌న్నీ క‌ల‌సి క‌ళ‌ను నిర్వ‌చిస్తాయ‌న్నారు. ఏదైనా క‌ళాకృతిని సృజించే ప్ర‌క్రియ‌ను వివ‌రించ‌డానికి డిజిట‌ల్ సాంకేతిక విజ్ఞానాన్ని వినియోగించుకోవాల‌ని ప్ర‌ధాన మంత్రి సూచించారు. ఈ ప‌ద్ధ‌తి క‌ళాకారుడి ఆలోచ‌చ‌న‌ల తీరును అర్ధం చేసుకోవ‌డానికి ప్ర‌జ‌ల‌కు స‌హాయ‌కారి కాగ‌ల‌ద‌ని ప్ర‌ధాన మంత్రి అభిప్రాయ‌ప‌డ్డారు.
భార‌త‌దేశంలో ఒక‌ట‌వ హై స్పీడ్ రైలు ప్రాజెక్టుకు పునాదిరాయి వేసిన ప్ర‌ధాన మంత్రి శ్రీ న‌రేంద్ర మోదీ, జ‌పాన్ ప్ర‌ధాని శ్రీ శింజో ఆబే

ముంబ‌యి మ‌రియు అహ‌మ‌దాబాద్ ల మ‌ధ్య న‌డిచే హై స్పీడ్ రైలు ప్రాజెక్టుకు ప్ర‌ధాన మంత్రి శ్రీ న‌రేంద్ర మోదీ, జ‌పాన్ ప్ర‌ధాని శింజో ఆబే లు ఈ రోజు శంకు స్థాప‌న చేశారు; ఇటువంటి ప్రాజెక్టు భార‌త‌దేశంలో ఇదే మొద‌టిది. ఈ సంద‌ర్భంగా అహ‌మ‌దాబాద్ లో ఏర్పాటైన ఒక పెద్ద బ‌హిరంగ స‌భ‌లో ప్ర‌ధాన మంత్రి పాల్గొని మాట్లాడుతూ, ‘‘న్యూ ఇండియా’’ యొక్క మ‌హ‌త్వాకాంక్ష‌ గురించి, ఇంకా మ‌నోబ‌లం గురించి వివ‌రించారు. భార‌త‌దేశ ప్ర‌జ‌ల‌కు ఆయ‌న త‌న అభినంద‌న‌లు తెలియ‌జేస్తూ, బులెట్ రైలు ప్రాజెక్టు వేగానికి, పురోగ‌తికి దోహదపడుతుందని, అంతేకాకుండా ఇది శీఘ్ర ఫ‌లితాల‌ను కూడా ప్ర‌సాదిస్తుంద‌న్నారు. అధిక వేగ‌వంత‌మైన అనుసంధానం ద్వారా ఉత్పాద‌క‌త‌ను పెంచ‌డంపై ప్ర‌భుత్వం శ్ర‌ద్ధ వ‌హిస్తోంద‌ని ఆయ‌న చెప్పారు. ఈ ప్రాజెక్టు కోసం భార‌త‌దేశానికి సాంకేతికంగాను, ఆర్థికంగాను స‌హాయం అందిస్తున్నందుకు జ‌పాన్ కు ప్ర‌ధాన మంత్రి ధ‌న్య‌వాదాలు తెలిపారు. ఇంత త‌క్కువ కాలంలోనే ఈ ప్రాజెక్టును ప్రారంభిస్తున్నందుకు ప్ర‌ధాని శ్రీ ఆబే ను ఆయ‌న ప్ర‌శంసించారు. ఈ అధిక వేగ‌వంత‌మైన రైలు మార్గం రెండు న‌గ‌రాల‌ను స‌న్నిహితం చేయ‌డ‌ంతో పాటు వంద‌లాది కిలో మీట‌ర్ల దూరంలో నివ‌సిస్తున్న‌టువంటి ప్ర‌జ‌ల‌ను ఒక‌రి చెంతకు మ‌రొక‌రిని తీసుకువ‌స్తుంద‌ని ప్ర‌ధాన మంత్రి అన్నారు. ముంబ‌యి – అహ‌మ‌దాబాద్ కారిడార్ వెంబ‌డి ఒక కొత్త ఆర్థిక వ్య‌వ‌స్థ‌ను అభివృద్ధి ప‌ర‌చ‌డం జ‌రుగుతుంద‌ని, ఆ ప్రాంతం అంతా ఒకే ఆర్థిక మండ‌లంగా అవ‌త‌రిస్తుంద‌ని ఆయ‌న అన్నారు. స‌గ‌టు మ‌నిషికి లాభం చేకూర్చిన‌ప్పుడే సాంకేతిక విజ్ఞానం ప్రయోజనకారి కాగలదని ప్ర‌ధాన మంత్రి అన్నారు. ఈ ప్రాజెక్టులో భాగంగా చోటు చేసుకొనే సాంకేతిక ప‌రిజ్ఞాన మార్పిడి భార‌తీయ రైల్వేల‌కు ప్ర‌యోజ‌నం క‌లిగించ‌డంతో పాటు ‘‘మేక్ ఇన్ ఇండియా’’ కార్య‌క్ర‌మానికి ఊతాన్నిస్తుంద‌ని కూడా ఆయ‌న పేర్కొన్నారు. ఈ ప్రాజెక్టు మాన‌వ మైత్రీ పూర్వ‌క‌మైన ప్రాజెక్టు కావ‌డ‌మే కాకుండా ప‌ర్యావ‌ర‌ణ స్నేహ పూర్వ‌క‌మైన ప్రాజెక్టు కూడా అని ఆయ‌న అభివ‌ర్ణించారు. భ‌విష్య‌త్తులో ‘‘హై – స్పీడ్ కారిడార్స్‌’’ స‌త్వ‌ర వృద్ధికి నిల‌యాలు అవుతాయని ఆయ‌న అన్నారు. భ‌విష్య‌త్తు అవ‌స‌రాల‌ను దృష్టి పెట్టుకొని మౌలిక స‌దుపాయాల‌ను తీర్చిదిద్దేందుకు ప్ర‌భుత్వం కృషి చేస్తోంద‌ని ప్ర‌ధాన మంత్రి అన్నారు. ఈ ప్రాజెక్టును సాధ్య‌మైనంత స్వ‌ల్ప కాలంలోనే పూర్తి చేసేందుకు ప్ర‌తి ఒక్క‌రు క‌ల‌సి కృషి చేయ‌గ‌ల‌రన్న విశ్వాసాన్ని ఆయ‌న వ్య‌క్తం చేశారు. అంత క్రితం జ‌పాన్ ప్ర‌ధాని శ్రీ శింజో ఆబే మాట్లాడుతూ, భార‌త‌దేశం, జ‌పాన్ ల భాగ‌స్వామ్యం ప్ర‌త్యేక‌మైందీ, వ్యూహాక‌త్మ‌క‌మైందే కాక ప్ర‌పంచ స్థాయి క‌లిగిన‌టువంటిదని తెలిపారు. రాగ‌ల కొన్నేళ్ళ‌లో బులెట్ రైలు కిటికీల‌లో నుండి భార‌త‌దేశం శోభ‌ను వీక్షించాల‌ని తాను ఆశిస్తున్నట్లు ఆయ‌న పేర్కొన్నారు.
హర్ ఘర్ తిరంగా అభియాన్ కు అద్భుతమైన ప్రతిస్పందన వ్యక్తం అవుతున్నందుకు సంతోషాన్ని, గర్వాన్ని వ్యక్తం చేసిన ప్రధాన మంత్రి

హర్ ఘర్ తిరంగా అభియాన్ కు అద్భుతమైనటువంటి ప్రతిస్పందన రావడం పట్ల ప్రధాన మంత్రి శ్రీ నరేంద్ర మోదీ తన సంతోషాన్ని మరియు గర్వాన్ని వ్యక్తం చేశారు. విభిన్న జీవన రంగాల కు చెందిన ప్రజలు రెకార్డు స్థాయి లో పాలుపంచుకోవడాన్ని మనం తిలకిస్తున్నాం అని శ్రీ నరేంద్ర మోదీ అన్నారు. మువ్వన్నెల జెండా తో దిగిన ఫోటో ను harghartiranga.com లో శేర్ చేయండి అంటూ పౌరుల ను శ్రీ నరేంద్ర మోదీ కోరారు. దేశం నలు మూలల నుంచి హర్ ఘర్ తిరంగా అభియాన్ కు చెందిన గొప్ప దృశ్యాల ను ప్రధాన మంత్రి ట్విటర్ మాధ్యమం ద్వారా శేర్ చేశారు.
దీపావళి సమ్మేళనం సందర్భంగా పీఎంఓ అధికారులతో ప్రధానమంత్రి ఇష్టాగోష్ఠి

ప్రధాన మంత్రి శ్రీ నరేంద్ర మోదీ ఇవాళ లోక్ కల్యాణ్ మార్గ్‌లోని తన నివాసంలో ఏర్పాటు చేసిన ‘దీపావళి సమ్మేళనం’ ప్రధాని కార్యాలయ అధికారులతో ఇష్టాగోష్ఠి నిర్వహించారు. ఈ సందర్భంగా ఆయన అందరికీ దీపావళి శుభాకాంక్షలు తెలిపారు. మహమ్మారిపై దేశం చేస్తున్న యుద్ధం గురించి ప్రధాని వారితో చర్చించారు. అందరికీ అదృశ్య శత్రువైన కరోనాతో పోరాటంలో దేశం ఏ విధంగా ఐక్యతను, సోదరభావాన్ని ప్రదర్శించిందో ఆయన నొక్కిచెప్పారు. మహమ్మారి ఫలితంగా సమాజంలోనే కాకుండా పాలనలోనూ చోటుచేసుకున్న సానుకూల మార్పులను కూడా ఆయన ప్రస్తావించారు. ఈ మార్పులు సమాజాలను మరింత ప్రతిరోధకంగా తీర్చిదిద్దాయని పేర్కొన్నారు. కష్టకాలంలో ప్రజలు, ప్రక్రియలు, సంస్థలలోని స్వాభావిక సామర్థ్యం ఎంత బలంగా వెలికి వస్తుందో ప్రధానమంత్రి నొక్కిచెప్పారు. ఈ స్ఫూర్తిని ప్రేరణగా స్వీకరించాల్సిందిగా ఆయన ‘పీఎంవో’ అధికారులను కోరారు. దేశ భవితకు 2047దాకానే కాకుండా అంతకుమించి బలమైన పునాదులు వేయడంలో ఈ దశాబ్దపు ప్రాముఖ్యాన్ని ప్రధానమంత్రి నొక్కిచెప్పారు. దీనికి అనుగుణంగా మన దేశం సమున్నత శిఖరాలు అందుకునేందుకు తోడ్పడేలా ప్రధానమంత్రి కార్యాలయంలోని మనమందరం సంపూర్ణ శక్తిసామర్థ్యాలతో సమష్టి కృషితో ముందుకు సాగాలని ప్రధాని పిలుపునిచ్చారు.
సీమాచ‌ల్ ఎక్స్‌ప్రెస్ రైలు ప‌ట్టాలు త‌ప్పిన కార‌ణం గా ప్రాణ‌ న‌ష్టం వాటిల్ల‌డం ప‌ట్ల సంతాపం తెలిపిన ప్ర‌ధాన మంత్రి

సీమాచ‌ల్ ఎక్స్‌ప్రెస్ రైలు బోగీలు ప‌ట్టాలు త‌ప్పిన ఘ‌ట‌న లో జరిగిన ప్రాణ‌ న‌ష్టం తో తాను తీవ్ర మానసిక వ్యథ కు లోనైనట్లు ప్ర‌ధాన మంత్రి శ్రీ న‌రేంద్ర మోదీ తెలిపారు. “ఆప్తులను కోల్పోయిన కుటుంబాల వారి యొక్క శోకం లో నేను పాలుపంచుకొంటున్నాను. ఈ ఘ‌ట‌న లో గాయ‌ప‌డిన వారు శీ‌ఘ్రం గా కోలుకోవాల‌ని ఆ ఈశ్వ‌రుడి ని ప్రార్థిస్తున్నాను. ప్ర‌మాదం జ‌రిగిన నేప‌థ్యం లో రైల్వేస్, ఎన్‌డిఆర్ఎఫ్ లతో పాటు స్థానిక అధికారులు కూడా సాధ్యమైన అన్ని విధాల స‌హాయాన్ని అందిస్తున్నారు” అని ఒక సందేశం లో ప్ర‌ధాన మంత్రి పేర్కొన్నారు.
న్యూ ఢిల్లీ లో ఫిజీ హై క‌మిశన్ కు కేటాయించిన స్థలానికి వాణిజ్యప‌ర‌మైన ధ‌ర‌ల‌ను వసూలు చేయకుండా మిన‌హాయించేందుకు ఆమోదం తెలిపిన మంత్రివ‌ర్గం

న్యూ ఢిల్లీ లో గ‌ల ఫిజీ హై క‌మిశన్ కు ఇచ్చిన చాణ‌క్యపురి డిప్లొమేటిక్ ఏరియా లోని 2800 చదరపు అడుగులతో కూడినటువంటి 31-బి నంబ‌ర్ స్థలానికి వాణిజ్య‌ప‌ర‌మైన ధ‌ర‌ల‌ను వ‌సూలు చేయ‌కుండా మిన‌హాయింపు ను ఇచ్చేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఫిజీ లోనీ సువా లో భార‌త‌దేశ హై క‌మిశన్ కు ఇచ్చిన భూమి కి ఫిజీ పేర్కొన్న ఇదే తరహా నియ‌మాలు మరియు ష‌ర‌తులనే వ‌ర్తింపచేయనున్నారు. పూర్వ‌రంగం: ఫిజీ లోని సువా లో భార‌తదేశ హై క‌మిశన్ నిర్మాణం కోసం 6695 చ‌ద‌ర‌పు మీట‌ర్ల స్థ‌లాన్ని ఫిజీ ప్ర‌భుత్వం 2015 ఆగస్టు నెల‌ లో ఇచ్చింది. దీని లీజు గడువు 99 సంవత్సరాలు. ప్ర‌తి ఒక్క సంవ‌త్స‌రానికి దీని కిరాయి 100 ఫిజీ డాల‌ర్లు. అద్దె ను ప్రతి 5 సంవత్సరాల అనంతరం మదింపు చేస్తారు. అయితే భార‌త ప్ర‌భుత్వం కూడా త‌న వంతుగా ఇదే ర‌కంగా భూమిని బ‌ద‌లాయించే ప్ర‌తిపాద‌న ఉండాల‌ని ఫిజీ కోరింది. ఫిజీ తో ఉన్న‌టువంటి ద్వైపాక్షిక సంబంధాల ప్ర‌త్యేక‌త ను దృష్టిలో పెట్టుకొని ఫిజీ హై క‌మిశన్ కు కేటాయించిన స్థలానికి వాణిజ్యప‌ర‌మైన రేటును వ‌సూలు చేయ‌కుండా మిన‌హాయింపు ను ఇవ్వడమైంది.
అరుణాచల్ ప్రదేశ్ ఆవిర్భావ దినోత్సవం సందర్భంగా రాష్ట్ర ప్రజలకు ప్రధానమంత్రి శుభాకాంక్షలు

అరుణాచల్ ప్రదేశ్ అవతరణ దినోత్సవం సందర్భంగా ఆ రాష్ట్ర ప్రజలకు ప్రధాని శ్రీ నరేంద్ర మోదీ శుభాకాంక్షలు తెలిపారు. ఈ మేరకు ఒక ట్వీట్‌ ద్వారా ఇచ్చిన సందేశంలో… “అరుణాచల్ ప్రదేశ్ ప్రజలకు రాష్ట్ర అవతరణ దినోత్సవ శుభాకాంక్షలు. అసమాన ప్రతిభతోపాటు కష్టించి పనిచేయడంలో అరుణాచల్ ప్రజలు వారికివారే సాటి. భవిష్యత్తులో ఆ రాష్ట్రం ప్రగతి సాధనలో సమున్నత శిఖరాలు అధిరోహించాలని ఆకాంక్షిస్తున్నాను” అని పేర్కొన్నారు.
కీలక మౌలిక రంగాల పురోగతిపై ప్రధాన మంత్రి శ్రీ నరేంద్ర మోదీ సమీక్ష

ప్రధాన మంత్రి శ్రీ నరేంద్ర మోదీ కీలకమైన మౌలిక సదుపాయాల రంగాలకు సంబంధించిన పనుల పురోగతిని ఈ రోజు సమీక్షించారు. నీతి ఆయోగ్ ఇచ్చిన ఒక సమర్పణను పరిశీలించిన సందర్భంగా రైల్వేలు, నవీకరణ యోగ్య శక్తి సహా పలు కీలక రంగాలలో చాలా పెద్ద పురోగతి చోటుచేసుకున్నట్లు గమనించారు. కొత్త మరియు పునర్నవీకరణయోగ్యమైన శక్తి రంగంలో మొత్తం స్థాపిత సామర్ధ్యం 44 గీగావాట్ లను అధిగమించింది. కేంద్ర విధానాలు, రాష్ట్ర విధానాలలో భాగంగా చేపట్టిన వివిధ ప్రాజెక్టులకు నిర్దేశించిన లక్ష్యాలను అందుకోవడం జరిగింది. భవనాల పై కప్పుల మీద ఏర్పాటు చేసే సౌర పలకాల ద్వారా జరిగే శక్తి ఉత్పాదనతో సహా సౌర శక్తి ఉత్పాదనను మరింత అధికం చేయడానికి ఉద్దేశించిన ప్రణాళికలను, వ్యూహాలను గురించి సమావేశంలో ప్రధాన మంత్రికి వివరించడమైంది. విమానయాన రంగంలో సురక్ష మరియు అనుసంధానం వంటి విధానాల పరంగా కీలకమైన రంగాలలో సాధించిన ప్రగతిని ప్రధాన మంత్రి అడిగి తెలుసుకున్నారు. భారత దేశంలోని 8 విమానాశ్రయాలు సంబంధిత శ్రేణిలో ప్రపంచవ్యాప్తంగా 5 అగ్రగామి విమానాశ్రయాల సరసన స్థానం సంపాదించాయని ఈ సందర్భంగా పరిగణనలోకి తీసుకున్నారు. ప్రాంతీయ అనుసంధానానికి మరింత ఊతం అందించే, విమానాశ్రయాలలో వినియోగదారులకు సంతృప్తిని కలిగించే సూచికలను మరింత మెరుగుపరిచే దిశగా చేపట్టిన చర్యలను గురించి కూడా ఈ సందర్భంగా ప్రధాన మంత్రి దృష్టికి తీసుకువచ్చారు. భారతీయ రైల్వేల రంగం రోజుకు 2.25 కోట్ల మంది ప్రయాణికులను చేరవేసే లక్ష్యాన్ని చేరుకొంది. ప్రస్తుత ఆర్థిక సంవత్సరం మొదటి మూడు నెలల్లో కాపలా లేని 240 కూడళ్ళను తొలగించడం జరిగింది. విద్యుత్ రంగంలో ఇదే కాలంలో 3.5 కోట్ల ఎల్ ఇ డి బల్బులను పంపిణీ చేశారు. ఓడ రేవుల రంగంలో ఒక నౌకకు సంబంధించి సరాసరి టర్న్ అరౌండ్ వ్యవధిలో చెప్పుకోదగ్గ పురోగతి నమోదు అయింది. గ్రామీణ గృహ నిర్మాణరంగంలో ప్రస్తుత ఆర్థిక సంవత్సరం మొదటి మూడు నెలల్లో 6 లక్షల ఇళ్ళను నిర్మించాలని లక్ష్యం పెట్టుకోగా అంతకు మించి 6.94 లక్షల ఇళ్ళ నిర్మాణాన్ని పూర్తి చేశారు. పెట్రోలియమ్- సహజ వాయువు రంగంలో పురోగతిని సమీక్షించిన ప్రధాన మంత్రి, పెట్రోలులో ఇథనాల్ ను కలిపే ప్రక్రియను వేగవంతం చేసేటందుకు ఏయే చర్యలను తీసుకుంటున్నదీ వాకబు చేశారు. గత ఆర్థిక సంవత్సరంలో ఎల్ పి జి ప్రత్యక్ష ప్రయోజనాల బదిలీలో భాగంగా 15 కోట్లకు పైగా కుటుంబాలకు లబ్ది చేకూరినట్లు అధికారులు ఆయనకు తెలియజేశారు. ఈ సమావేశానికి వివిధ మౌలిక రంగాల మంత్రిత్వ శాఖలు, నీతి ఆయోగ్, ఇంకా ప్రధాన మంత్రి కార్యాలయానికి చెందిన ఉన్నతాధికారులు హాజరయ్యారు.
ఆర్మ్‌డ్ ఫోర్సెస్ హెడ్ క్వార్ట‌ర్స్ సివిల్ స‌ర్వీసు లో క్ర‌మ ప్రాతిప‌దిక‌న 7 ప్రిన్సిప‌ల్ డైర‌క్ట‌ర్ పోస్టులు మ‌రియు 36 డైరెక్టర్ పోస్టుల ఏర్పాటుకు ఆమోదం తెలిపిన మంత్రివ‌ర్గం

కేంద్ర ర‌క్ష‌ణ మంత్రిత్వ శాఖ పున‌ర్నిర్మాణ క‌స‌ర‌త్తులో భాగంగా ఆర్మ్‌డ్ ఫోర్సెస్ హెడ్ క్వార్ట‌ర్స్ (ఎఎఫ్ హెచ్‌క్యు) సివిల్ స‌ర్వీసు లో క్ర‌మ ప్రాతిప‌దిక‌న 7 ప్రిన్సిప‌ల్ డైర‌క్ట‌ర్ పోస్టులు మ‌రియు 36 డైర్ట‌క‌ర్ పోస్టులను ఏర్పాటు చేయ‌డానికి ప్రధాన మంత్రి శ్రీ నరేంద్ర మోదీ అధ్యక్షతన ఈ రోజు సమావేశమైన కేంద్ర మంత్రివర్గం ఆమోదం తెలిపింది. ఎఎఫ్ హెచ్‌క్యు సివిల్ స‌ర్వీసులో రెగ్యుల‌ర్ పోస్టులను ఏర్పాటు చేయ‌డమ‌నేది కేడ‌ర్ లో స్త‌బ్ధ‌త‌ను తొల‌గిస్తుంది. అంతేకాకుండా ఈ నిర్ణ‌యం సేవ‌ల స‌మ‌ర్ధ‌త‌ను మెరుగుప‌ర‌చ‌డంతో పాటు ఉత్త‌మ కేడ‌ర్ మేనేజ్ మెంట్ పరంగా ప్ర‌యోజ‌నాన్ని కూడా అందిస్తుంది. అద‌న‌పు భారాన్నేమీ మోప‌కుండానే కేడ‌ర్ మేనేజ్ మెంట్ సంబంధిత దృష్టి కోణంలో నుండి చూసిన‌ప్పుడు లాభ‌సాటిగా ఉండ‌డంతో పాటు కేడ‌ర్ సేవ‌ల‌ను ఉత్త‌మ‌మైన రీతిలో వినియోగించుకొనే దిశ‌గా ఇది ఒక వినూత్న‌మైన చ‌ర్య కాగ‌ల‌దు. ప‌దోన్న‌తుల స్థానంలో ‘‘ఇన్ సిటు’’ ప్ర‌మోష‌న్ ల స్థానంలో రెగ్యుల‌ర్ పోస్టుల‌ను ఏర్పాటు చేయ‌డం వ‌ల్ల కేడ‌ర్ మేనేజ్‌మెంట్ లో మ‌రింత పార‌ద‌ర్శ‌క‌త‌కు చోటు ఇచ్చిన‌ట్లు అవుతుంది. రెగ్యుల‌ర్ పోస్టుల‌కు మ‌రిన్ని బాధ్య‌త‌ల‌ను అప్ప‌గించ‌డం ద్వారా ఎఎఫ్ హెచ్‌క్యు సిఎస్ అధికారులకు మ‌రింత ఎక్కువ జ‌వాబుదారీత‌నాన్ని సంతరించడం మ‌రియు మ‌రింత ఎక్కువ ఫ‌లితాల‌ను రాబ‌ట్ట‌డం సాధ్యపడుతుంది.
భారతదేశాని కి ప్రధాన న్యాయమూర్తి గా డాక్టర్ జస్టిస్ డి.వై. చంద్రచూడ్ పదవీప్రమాణాన్ని స్వీకరించిన సందర్భంలో ఆయన కు అభినందనలు తెలిపిన ప్రధాన మంత్రి

భారతదేశాని కి ప్రధాన న్యాయమూర్తి గా డాక్టర్ జస్టిస్ డి.వై. చంద్రచూడ్ పదవీప్రమాణాన్ని స్వీకరించిన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనలు తెలిపారు. ప్రధాన మంత్రి ఒక ట్వీట్ లో – ‘‘భారతదేశాని కి ప్రధాన న్యాయమూర్తి గా డాక్టర్ జస్టిస్ డి.వై. చంద్రచూడ్ పదవీప్రమాణాన్ని స్వీకరించిన సందర్భం లో ఆయన కు ఇవే అభినందన లు. ఆయన భావి పదవీకాలం ఫలప్రదం కావాలని ఆకాంక్షిస్తున్నాను.’’ అని పేర్కొన్నారు.
2015 అభివృద్ధి అజెండా అమ‌లుకు ఐక్య‌రాజ్య‌స‌మితి సమావేశంలో ప్ర‌ధాని ప్ర‌సంగం, న్యూయార్క్ న‌గ‌రంలో ద్వైపాక్షిక స‌మావేశాలు

ప్ర‌ధాని న‌రేంద్ర మోదీ 2105 అనంత‌ర అభివృద్ధి అజెండా అమ‌లుపై జ‌రుగుతున్న ఐక్య‌రాజ్య‌స‌మితి శిఖ‌రాగ్ర స‌మావేశాన్ని ఉద్దేశించి ప్ర‌సంగించ‌నున్నారు. ఐక్య‌రాజ్య‌స‌మితి సంద‌ర్శ‌న సంద‌ర్భంగా ఆయ‌న స‌మితి ప్ర‌ధాన కార్య‌ద‌ర్శి బాన్ కీ మూన్‌ను, ప్ర‌పంచ బ్యాంకు అధ్య‌క్షుడు జిమ్ యాంగ్ కిమ్‌ల‌తో స‌మావేశం కానున్నారు. న్యూయార్క్ న‌గ‌రంలో ఉన్న స‌మ‌యంలో ఆయ‌న జోర్డాన్ రాజు, భూటాన్ ప్ర‌ధాని, శ్రీ‌లంక అధ్య‌క్షుడు, స్వీడ‌న్ ప్ర‌ధాని, ఈజిప్టు అధ్య‌క్షుడు, సెయింట్ లూసియా ప్ర‌ధాని, సైప్ర‌స్ అధ్య‌క్షుల‌తో వేర్వేరుగా ద్వైపాక్షిక స‌మావేశాల్లో పాల్గొన‌నున్నారు.
పూర్వ రాష్ట్రపతి శ్రీ రామ్ నాథ్ కోవింద్ తో భేటీ అయిన ప్రధాన మంత్రి

పూర్వ రాష్ట్రపతి శ్రీ రామ్ నాథ్ కోవింద్ తో మరియు ఆయన కుటుంబం తో ప్ర‌ధాన మంత్రి శ్రీ న‌రేంద్ర మోదీ ఈ రోజు న భేటీ అయ్యారు. ప్రధాన మంత్రి ఒక ట్వీట్ లో – ‘‘పూర్వ రాష్ట్రపతి కోవింద్ గారు మరియు ఆయన కుటుంబం తో చాలా చక్కని సంభాషణ సాగింది.’’ అని పేర్కొన్నారు.
విశాఖ‌పట్ట‌ణం విమానాశ్ర‌యం వ‌ద్ద ఎయిర్‌పోర్ట్స్ అథారిటీ ఆఫ్ ఇండియాకు ఉన్న‌ స్థ‌లాన్ని మెస్స‌ర్స్ కంటెయిన‌ర్ కార్పొరేష‌న్ ఆఫ్ ఇండియా ద్వారా మ‌ల్టీ మోడ‌ల్ లాజిస్టిక్స్ పార్క్ స్థాప‌న కోసం ఇచ్చివేసి, అంతే స్థ‌లాన్ని విశాఖ‌ప‌ట్నం పోర్ట్ ట్ర‌స్ట్ నుంచి స్వీక‌రించ‌డం.

విశాఖ‌పట్ట‌ణం విమానాశ్ర‌యం వ‌ద్ద ఎయిర్‌పోర్ట్స్ అథారిటీ ఆఫ్ ఇండియా (ఏఏఐ) కు ఉన్న 11.45 ఎక‌రాల స్థ‌లాన్ని మ‌ల్టీ మోడ‌ల్ లాజిస్టిక్స్ పార్క్ (ఎమ్ఎమ్ఎల్‌పీ)ని ఏర్పాటు చేయ‌డం కోసం మెస్స‌ర్స్ కంటెయిన‌ర్ కార్పొరేష‌న్ ఆఫ్ ఇండియా (సీఓఎన్‌సీఓఆర్‌) కు ఇచ్చివేసి, దానికి బ‌దులుగా అంతే విస్తీర్ణం గ‌ల స్థ‌లాన్ని విశాఖ‌ప‌ట్నం పోర్ట్ ట్ర‌స్ట్ (వీపీటీ) నుంచి తీసుకొనే ప్ర‌తిపాద‌న‌కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌తన జ‌రిగిన‌ కేంద్ర మంత్రివ‌ర్గ స‌మావేశం ఆమోద‌ ముద్ర వేసింది. ఈ స్థ‌లం మార్పిడి అటు ఏఏఐ తో పాటు, ఇటు వీపీటీ కి కూడా ప్ర‌యోజ‌న‌క‌ర‌మే కానుంది. వీపీటీ ఇవ్వ‌జూపిన స్థ‌లం ఏఏఐకి ఇప్పుడు ఉన్న భూమిని ఆనుకొనే ఉంది. భ‌విష్య‌త్తులో విశాఖ‌పట్ట‌ణం విమానాశ్ర‌యం విస్త‌ర‌ణ ప్ర‌ణాళిక‌ల‌ను దృష్టిలో పెట్టుకొంటే ఈ స్థ‌ల బ‌ద‌లాయింపు ఏఏఐ కి అనువుగా ఉంటుంది. ఇక మెస్స‌ర్స్ సీఓఎన్‌సీఓఆర్‌ నెల‌కొల్ప‌నున్న మ‌ల్టీ మోడ‌ల్ లాజిస్టిక్స్ పార్క్ , ఇత‌ర వినియోగ‌దారు సంబంధిత స‌దుపాయాలు కూడా ఆంధ్ర ప్ర‌దేశ్‌లో స‌ర‌కు ర‌వాణా సామ‌ర్థ్యం పెంపుద‌లకు‌, స‌మీకృత రైలు- రోడ్డు మార్గ లాజిస్టిక్స్ హ‌బ్ అభివృద్ధికి, తద్వారా ఆంధ్ర ప్ర‌దేశ్‌ రాష్ట్రం ఆర్థికంగా, వ్యాపార ప‌రంగా మ‌రింత‌ ముందంజ వేయ‌డానికి తోడ్ప‌డుతాయి. నేప‌థ్యం: మెస్సర్స్ కంటెయిన‌ర్ కార్పొరేష‌న్ ఆఫ్ ఇండియా (సీఓఎన్‌సీఓఆర్‌) రైల్వేల మంత్రిత్వ శాఖ కింద ప‌నిచేస్తున్న ఒక ప్ర‌భుత్వ రంగ సంస్థ‌. ఇది విశాఖ‌ప‌ట్ట‌ణం స‌మీపంలో దాదాపు 98 ఎక‌రాల స్థ‌లాన్ని విశాఖ‌ప‌ట్నం పోర్ట్ ట్ర‌స్ట్ (వీపీటీ) ద‌గ్గ‌రి నుంచి లీజుకు తీసుకుని అందులో మ‌ల్టీ మోడ‌ల్ లాజిస్టిక్స్ పార్క్ (ఎమ్ఎమ్ఎల్‌పీ)ని ఏర్పాటు చేయ‌నుంది. వీపీటీ షిప్పింగ్ మంత్రిత్వ శాఖ అధీనంలో ప‌నిచేస్తున్న ఓడ‌రేవు నిర్వ‌హ‌ణ ట్ర‌స్టు. సీఓఎన్‌సీఓఆర్ త‌ల‌పెట్టిన ప్రాజెక్టు కు మొత్తం 98 ఎక‌రాల స్థ‌లాన్ని అప్ప‌గించ‌డంలో భాగంగా వీపీటీకి, ఏఏఐ కి మ‌ధ్య 11.45 ఎక‌రాల స్థ‌లం మార్పిడి చోటు చేసుకోనుంది.
ప్రధాన మంత్రితో మయన్మార్ డిఫెన్స్ సర్వీసెస్ కమాండర్-ఇన్-చీఫ్ సీనియర్ జనరల్ యు మిన్ ఆంగ్ లియాంగ్ సమావేశం

ప్రధాన మంత్రితో మయన్మార్ డిఫెన్స్ సర్వీసెస్ కమాండర్-ఇన్-చీఫ్ సీనియర్ జనరల్ యు మిన్ ఆంగ్ లియాంగ్ ఈ రోజు సమావేశమయ్యారు. అమరనాథ్ యాత్రకు వెళుతున్న వారిపై ఉగ్రవాదులు ఇటీవల జరిపిన దాడిని సీనియర్ జనరల్ యు మిన్ ఆంగ్ లియాంగ్ ఖండించారు. దాడి యొక్క బాధితుల పట్ల ఆయన తన సంతాపాన్ని వ్యక్తం చేశారు. 2017 జూన్ 7వ తేదీన సంభవించిన వైమానిక దుర్ఘటనలో ప్రాణాలు కోల్పోయిన మయన్నార్ సాయుధ బలగాల సిబ్బంది మరియు వారి కుటుంబ సభ్యులకు ప్రధాన మంత్రి తన సంతాపం తెలిపారు. సీనియర్ జనరల్ యు మిన్ ఆంగ్ లియాంగ్ ద్వైపాక్షిక రక్షణ, భద్రత సంబంధ సహకారం గురించి ప్రధాన మంత్రికి సంక్షిప్తంగా వివరించారు. భారతదేశానికి, మయన్మార్ కు మధ్య సన్నిహిత సహకారం ఏర్పడటాన్ని ప్రధాన మంత్రి ప్రశంసించారు. భారతదేశం అనుసరిస్తున్న “యాక్ట్ ఈస్ట్” విధానంలో మయన్మార్ ఒక కీలక స్తంభంగా ఉందని ప్రధాన మంత్రి అన్నారు. అన్ని రంగాలలోను ద్వైపాక్షిక సంబంధాలను బలోపేతం చేసుకొనేందుకు తాను కట్టుబడి ఉన్నట్లు ఆయన వెల్లడించారు.
రైల్వే రంగంలో సాంకేతిక స‌హ‌కారం కోసం ఇట‌లీకి చెందిన ఫెరోవీ డెలో స్టాటో ఇటాలియేన్ ఎస్‌.పి.ఎ. తో ఒప్పందం గురించి మంత్రివర్గం దృష్టికి తీసుకువ‌చ్చారు

రైల్వే రంగంలో సాంకేతిక స‌హ‌కారం కోసం 2017 జ‌న‌వ‌రి 31న రిప‌బ్లిక్ ఆఫ్ ఇట‌లీకి చెందిన ఫెరోవీ డెలో స్టాటో ఇటాలియేన్ ఎస్‌.పి.ఎ. తో అవ‌గాహ‌నపూర్వక ఒప్పందం (ఎంఒయు) గురించి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గానికి వివరించడం జరిగింది. ఈ ఎమ్ఒయు భార‌తీయ రైల్వేల వ్య‌వ‌స్థ అధునాత‌న అభివృద్ధి, భ‌ద్ర‌త‌, సామ‌ర్థ్యం, స్థిర‌త్వాలకు సంబంధించిన ప్రావీణ్యాన్ని మార్పిడి చేసుకునేందుకు ఒక వేదిక ఏర్ప‌డుతుంది. అంతేకాదు, స‌మాచార మార్పిడికి, నిపుణుల స‌మావేశాలకు, చర్చాసభలకు, సాంకేతిక ప‌ర్య‌ట‌న‌లకు, సంయుక్తంగా అంగీక‌రించిన ప్రాజెక్టుల అమలుకు, స‌హ‌కార కార్య‌క్ర‌మాల అమ‌లుకు కూడా ఈ ఎమ్ఒయు బాట‌లు వేస్తుంది. రైల్వే వ్య‌వ‌స్థలో భ‌ద్ర‌త‌ను, సామ‌ర్థ్యాన్ని, స్థిర‌త్వాన్ని పెంచేందుకు అవ‌స‌ర‌మైన‌ సాంకేతిక స‌హ‌కార అభివృద్ధి కార్య‌క్ర‌మాలు, ప‌ర‌స్ప‌ర లాభం కలిగే కార్య‌క్ర‌మాలు నిర్వ‌హించ‌డం ఈ ఎమ్ఒయు ఉద్దేశం. కింద పేర్కొన్న అంశాలలో సాంకేతిక స‌హ‌కారానికి ఈ ఎమ్ఒయు తోడ్పడుతుంది :- 1. భార‌తీయ రైల్వేల యొక్క రైళ్ల కార్యకలాపాలలో భ‌ద్ర‌త పెంచేందుకు తీసుకోవాల్సిన చర్యలతో పాటు సేఫ్టీ ఆడిట్ కు; 2. ఆధునిక సాంకేతిక ఆధారిత భద్రత ఉత్ప‌త్తులు, భ‌ద్ర‌త స‌మ‌గ్ర‌త స్థాయి-4 (ఎస్ఐఎల్‌4) వ్యవస్థ నిర్ధార‌ణ‌కు, స‌ర్టిఫికేష‌న్‌ కు; 3. భ‌ద్ర‌త ప్ర‌మాణాలు (అత్యాధునిక సిగ్న‌లింగ్‌, రైలు నియంత్ర‌ణ వ్య‌వ‌స్థ‌)ల‌ను దృష్టిలో పెట్టుకుని శిక్ష‌ణ‌, యోగ్య‌తాభివృద్ధికి; 4. నిర్వ‌హ‌ణ‌లో, స‌మ‌స్య నిర్ధార‌ణ‌లో అధునాత‌న ప‌ద్ధ‌తులు; 5. ఇరు దేశాలు సంయుక్తంగా గుర్తించే మ‌రే అంశ‌మైనా.. పూర్వ‌రంగం: ఫెరోవీ డెలో స్టాటో ఇటాలియేన్ గ్రూపు (ఎఫ్ఎస్ గ్రూపు) ఇటాలియ‌న్ రైల్వే రంగంలో పారిశ్రామిక నిర్వ‌హ‌ణ సంస్థ‌. రైల్వే ఆధారిత కంపెనీల ద్వారా ఈ కార్య‌క్ర‌మాలు చేప‌డుతుంది. ఈ గ్రూపులోని ముఖ్య కంపెనీలు.. ట్రెనిటాలియా-రైల్ ట్రాన్స్‌పోర్ట్ రెటే ఫెరోవియారియా ఇటాలియానా-రైల్వే ఇన్‌ఫ్రాస్ట్ర‌క్చ‌ర్ మేనేజ‌ర్, ఇటాల్‌ఫెర్‌-ఇంజినీరింగ్ కంపెనీ, ఇటాల్‌సెరిఫెర్‌-నోటిఫైడ్ బాడీ స‌ర్టిఫ‌యింగ్ రైల్వే సిస్ట‌మ్స్ అండ్ కంపోనంట్స్‌. ఈ ఎఫ్ఎస్ గ్రూపు పూర్తిగా ప్ర‌భుత్వ నియంత్ర‌ణ‌లోనే ఉంటుంది. ఇట‌లీ ఆర్థిక మంత్రిత్వ శాఖ ప‌రిధిలో ప‌నిచేస్తుంది. రైల్వే మంత్రిత్వ శాఖ.. రైల్వే రంగంలో సాంకేతిక స‌హ‌కారం కోసం వివిధ విదేశీ ప్ర‌భుత్వాలు, జాతీయ రైల్వేస్‌తో అవ‌గాహ‌న ఒప్పందాల‌పై సంత‌కాలు చేసుకుంది. హైస్పీడ్ కారిడోర్లు, ప్ర‌స్తుత రూట్ల‌లో వేగం పెంపు, ప్ర‌పంచ‌స్థాయి ప్ర‌మాణాల‌తో స్టేష‌న్ ల అభివృద్ధి, కార్య‌క్ర‌మాల భారీ విస్తృతి, రైల్వే మౌలిక వ‌స‌తుల ఆధునికీక‌ర‌ణ వంటివి ఈ స‌హ‌కార అంశాల్లో కొన్ని. ఈ స‌హ‌కారం రైల్వేల అభివృద్ధిపై (రైల్వేలు, సాంకేతిక‌త‌, కార్యక్ర‌మాలు, ప్రావీణ్యం, షేరింగ్‌, సాంకేతిక ప‌ర్య‌ట‌న‌లు, శిక్ష‌ణ‌, చర్చాసభలు, వ‌ర్క్‌షాప్‌) స‌మాచార మార్పిడి ద్వారానే సాధ్య‌మ‌వుతుంది. ఈ ఒప్పందం భార‌తీయ రైల్వేల వ్య‌వ‌స్థ.. అధునాత‌న అభివృద్ధి, భ‌ద్ర‌త‌, సామ‌ర్థ్యం, స్థిర‌త్వానికి సంబంధించిన‌ విజ్ఞానాన్ని మార్పిడి చేసుకునేందుకు, చర్చించుకునేందుకు ఒక వేదికగా ఉపయోగపడుతుంది. సాంకేతిక నిపుణులు, నివేదికలు, సాంకేతిక వివరాలు, శిక్షణ, ప్ర‌త్యేక సాంకేతిక అంశాల‌పై చర్చాసభలు, వర్క్‌షాప్‌ ల నిర్వహణతో పాటు ప్రావీణ్యం పెంచుకోవ‌డంలో చాలా ఉప‌యోగ‌పడుతుంది.
బ్రిటన్ ప్రధానమంత్రికి త్వరగా స్వస్థత చేకూరాలని భారత ప్రధానమంత్రి ఆకాంక్షించారు

యు.కే. ప్రధానమంత్రి శ్రీ బోరిస్ జాన్సన్ కు కోవిడ్-19 పరీక్షలో పాజిటివ్ నిర్ధారణ కావడంతో ఆయనకు పూర్తి స్వస్థత చేకూరాలని భారత ప్రధానమంత్రి శ్రీ నరేంద్రమోదీ ఆకాంక్ష వ్యక్తం చేశారు. ” ప్రియమైన ప్రధానమంత్రి బోరిస్ జాన్సన్, ఒక పోరాట యోధునిగా మీరు ఈ సవాలును కూడా అధిగమిస్తారు. మీ సంపూర్ణ ఆరోగ్యానికి మేము ప్రార్ధిస్తున్నాము. ఆరోగ్యవంతమైన యుకే ని ఆశిస్తున్నాము” అని ప్రధానమంత్రి ఒక సందేశంలో తమ ఆశాభావం వ్యక్తం చేశారు.